Մեկ օր առաջ

**«... մեկ օր առաջ»** (, ռուսական ֆանտաստիկ ֆիլմ, որը նկարահանել են ռեժիսորներ Ալեքսանդր Կոտտը, Վլադիմիր Կոտտը, Ալեքսանդր Կարպովսկին ու Բորիս Խլեբնիկովը։ Գլխավոր դերերում նկարահանվել են Ելենա Լյադովան, Ալեքսանդր Պետրովը և Յուրի Ստոյանովը։

## Սյուժե
Սպասվում է գլոբալ աղետ. մեր մոլորակին է մոտենում կարմիր ասուպը։ Մարդիկ խուճապի են մատնվում, որովհետև դա նրանց կյանքի վերջին օրն է։ Տարբեր ազգությունների,հավատքի ու դասակարգերի ներկայացուցիչներ փորձում են արժանավոր կերպով անցկացնել այդ օրը։

## Դերերում
* Ալեքսանդր Պետրով – *Ռոմա*
* Զոյա Բուրյակ – *Ռոմայի մայրը*
* Դանա Աբիզովա – *Յուլյա*
* Ալեքսանդր Լիկով – *Յուլյայի հայրը*
* Նատալյա Սուրկովա – *Յուլյայի մայրը*
* Իվան Կրասկո – *Յուլյայի պապը*
* Գրիգորի Տատարենկո – *Յուլյայի եղբայրը*
* Պավել Տատարենկո – *Յուլյայի եղբայրը*
* Դարյա Մորոզ – *Վերա Տուրիցինա, Միշկայի ու Նաստյայի մայրը*
* Ելենա Լյադովա – *Լարիսա*
* Անատոլի Բելի – *Միշկայի ու Նաստյայի հայրը*
* Ալեքսեյ Օդինգ – *Գրիգորի Ստեպանովիչ Գորբենկո*
* Ալլա Օդինգ – *Օլգա Կորաբլյովա, Բորիսի ամուսինը*
* Վալերի Կուխարեշին – *Բորիս Կորաբլյով, Զերցալովի ընկերը*
* Յուրի Ստոյանով – *Արկադի Զերցալով, բանաստեղծ*
* Անդրեյ Մալախով – *[[կամեո]]*
* Քսենյա Ռապոպորտ – *Մաշա*
* Աննա Պարմաս – *Լիդիա Վյաչեսլավովնա, գրող*
* Սերգեյ Բուրունով – *Բասով, կոմպոզիտոր*
* Սերգեյ Մակովեցկի – *Պավել Եվգենեևիչ Գրուշևսկի, մշակույթի նախարար*
* Իգոր Զոլոտովիցկի – *Դանիլա Սերգեևիչ, ռեժիսոր*
* Եկատերինա Իլինա – *Սվետլանա Կրիվոշեևա*
* Ֆիլիպ Կիրկորով – *[[կամեո]]*
* Օլեսյա Ժելեզնյակ – *Սոնյա Պարամոնովա*
* Տատյանա Գրիգորևա – *Ռիտա Վլադիմիրովնա Կրիվոշեևա*

## Ստեղծման պատմություն
Նախագծի մասին առաջին անգամ հայտարարվել է 2014 թվականի ապրիլին, և սկզբում ենթադրվում էր, որ «Մեկ օր առաջ» նախագիծը պետք է լինի վեբ-սերիալ «YouTube» պորտալում, սակայն այդ ձևաչափը չի իրականացվել, որովհետև կես տարի տևած բանակցություններից հետո «Բիլայն» բջջային օպերատորը հրաժարվել է ֆինանսավորել սերիալը։ Դրանից հետո նախնական գաղափարի հիման վրա նախագիծը վերափոխվել է լիամետրաժ ֆիլմի, և նրա համար գրված քսանից ավելի սցենարներից ընտրվել է տարբեր ժանրերի չորս պատմություններ (դրամա, մելոդրամա, կատակերգություն և սոցիալական սատիրա)։ 2015 թվականին ֆիլմն ստացել է ֆինանսավորում Կինոյի հիմնադրամից՝ 25 մլն ռուբլի վերադարձնելու պայմանով և նույնքան էլ անվերադարձ։ Ֆիլմի պրեմիերան կայացել է 2016 թվականի օգոստոսին «Պատուհան դեպի Եվրոպա» կինոփառատոնում։ Կինովարձույթի ֆիլմը պետք է ներկայացվեր 2017 թվականի մարտին՝ 150-200 պատճեն սահմանափակ թողարկումներով, սակայն դրանից երեք ամիս առաջ «Պարադիզ» կինոընկերությունն անհայտ պատճառներով չեղարկել է ցուցադրությունը։ Ըստ Ալեքսանդր Կոտտի՝ ֆիլմի թողարկման հետ կապված դժվարությունները կարող էին կապված լինել նրա հետ, որ Բորիս Խլեբնիկովի նկարահանած նովելում ծաղրվում է մշակույթի նախարարի կերպարը։ Ֆիլմի լայնամասշտաբ պրեմիերան կայացել է 2019 թվականի հունվարի 15-ին ivi.ru օնլայն կինոթատրոնի կայքում։

## Մրցանակներ
2016 թվականին ռեժիսոր Բորիս Խլեբնիկովն ու սցենարիստ Պյոտր Տոդորովսկին իրենց «Մարդկության ժառանգությունը» () նովելի համար արժանացել են «OMNIBUS» կինոալմանախների մրցույթի դիպլոմ «Կինոշոկ» կինոփառատոնում *«մռայլ անդունդի եզրին ծիծաղելու ունակության համար»*։

## Ծանոթագրություններ

Կատեգորիա:2010-ականների ռուսերեն ֆիլմեր
Կատեգորիա:2019 ֆիլմեր
Կատեգորիա:Ալեքսանդր Կոտտի ֆիլմեր
Կատեգորիա:Ալմանախ ֆիլմեր
Կատեգորիա:Ռուսական դրամա ֆիլմեր
Կատեգորիա:Ռուսական ֆանտաստիկ ֆիլմեր